Det har helt igennem været en god oplevelse at bo i Ulriks lejlighed en uge. Der var god elektronisk kontakt i forløbet op til ankomsten. Vi havde ikke brug for at kontakte Ulrik under opholdet. Det var enkelt at komme til lejligheden og få nøglen - takket være de informationer, vi havde fået.
Boligen levede helt op til beskrivelsen og billederne - fint og nænsomt renoveret.
Lejligheden ligger fantastisk i forhold til at udforske Lissabon til fods. Samtidig får man livet i Alfama helt ind under huden. Man har den lille bager og den lille købmand lige om hjørnet og aldrig langt til en spændende restaurant.
Vi vil meget gerne vende tilbage.